* **Visualiser rammen på forhånd:** Tænk i start, midte og slutning, og udarbejd et storyboard, inden du begynder at filme. Det sikrer, at der er en rød tråd i optagelserne.
* **Optag i naturligt lys**, og undgå direkte modlys ved interviews.
* **Brug en ekstern mikrofon**, eller optag et sted uden baggrundsstøj og vind.
* **Hold telefonen eller kameraet vandret**, når du filmer. Højformat fungerer fint til sociale medier, men ikke til hjemmesider mv.
* **Film gerne det samme fra flere vinkler og perspektiver:** Tæt på, langt fra og med nærbilleder af handlinger. Det giver en god dynamik.
* **Tag mange "dækbilleder" af de ting, der nævnes i videoen.** Det kan være parkeringspladsen ude foran, et bestemt lokale, en flot udsigt eller noget helt andet. Disse billeder er gode til videoredigeringen.
* **Hold videoerne korte** – gerne mellem 1-3 minutter.

Har du styr på ovenstående punkter, når du filmer, så er du godt på vej!